《宴徐将军居庸关席上呈王都宪崔司马》
明代·郑珞

关入居庸险，城临北斗悬。龙琴调宴乐，虎帐集群仙。

爽气来山雨，秋声漱峡泉。醉馀望双阙，遥倚五云边。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。